CEBS-i raames tegutseb Review Panel, kelle ülesandeks on võrdlevate analüüside läbiviimine pangandusjärelevalve valdkonna aktide rakendamise jälgimiseks. 2009. aastal viis Review Panel läbi enesehindamise liikmesriikide hulgas panganduskolleegiumide toimimise osas. Esialgu piirduti vaid Euroopa 17 pangandusgrupi liikmetega. Vaadeldi kolleegiumide töö praktikat ja liikmesriikide vastava seadusandluse arengut. Viidi läbi küsitlus ning analüüs, mille tulemusena valmis raport, mis ka osaliselt avalikustati.